Diari Oficial de la Generalitat Valenciana


Sumari del DOGV 4781, del 23-06-2004 (2004/6476)

Informació pública de la proposta de programa d'actuació integrada del sector PAU 14 del Pla General d'Ordenació Urbana d'Orihuela.
-----------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6476


Organisme emissor
:   Agrupació d'Interés Urbanístic Pau 14 la Murada-Orihuela

Tipus de document
:   Anunci

Informació pública de la proposta de programa d'actuació integrada del sector PAU 14 del Pla General d'Ordenació Urbana d'Orihuela. [2004/M6476]
  
L'Agrupació d'Interés Urbanístic PAU 14 de La Murada-Orihuela, domiciliada a l'avinguda de Teodomiro, número 56, entresòl, d'Orihuela, amb CIF número V77084708, ha formulat proposta de programa d'actuació integrada del sector PAU 14 del Pla General Municipal d'Ordenació Urbana d'Orihuela (Alacant), a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que inclou:
  
- Programa d'actuacions integrades.
  
- Expedient d'homologació.
  
- Pla parcial de millora.
  
- Projecte d'urbanització amb projectes elèctrics específics i estudi de seguretat i salut.
  
Que l'objecte d'este consistix en la programació de l'execució de l'ordenació detallada desenvolupada pel pla parcial de millora que forma part de la nostra proposta corresponent al sector PAU 14 del Pla General d'Ordenació Urbana d'Orihuela. Que hi ha a l'Ajuntament d'Orihuela una còpia de la documentació indicada a l'efecte del que disposa l'article 48 de la llei esmentada, i l'esmentada documentació es troba protocol·litzada a la Notaria d'Ana María Giménez Gómiz, situada a Orihuela, carrer de José Antonio, número 14, entresòl; queda sotmés l'esmentat programa i la documentació annexa a informació pública per termini de 20 dies hàbils, comptats a partir del dia següent a la publicació de l'anunci en el Diari Oficial de la Generalitat Valenciana. Durant este termini qualsevol persona podrà comparéixer a l'expressada notaria, en dia hàbil i entre les 10.00 i les 14.00 hores, sol·licitar l'exhibició d'esta o obtindre còpia de l'acta de protocol·lització dels esmentats documents.
  
Així mateix, es fa constar la possibilitat de consulta a l'Ajuntament d'Orihuela les actuacions derivades de la documentació que hi ha depositada, i la possibilitat d'incorporar, tant les al·legacions que es desitgen formular, com les alternatives tècniques que pretenguen competir amb l'exposada al públic. Si durant l'exposició al públic de la present iniciativa s'inicia una segona exposició en competència amb esta, serà procedent la pròrroga de terminis regulada en l'article 46.4 de la Llei Reguladora de l'Activitat Urbanística. Es posa en coneixement dels interessats que, conclòs el període d'informació pública, i durant els cinc dies hàbils següents, podran formular-se proposicions juridicoeconòmiques davant l'Ajuntament d'Orihuela.
  
Finalitzat este segon termini, el dia hàbil següent tindrà lloc l'acte d'obertura de pliques a l'Ajuntament d'Orihuela, amb la condició del que disposa l'article 48.2 de la Llei 6/1994, de la Generalitat Valenciana.